Document ID: 32003R0296

32003R0296
L 043/18
JURNALUL OFÍCIAL AL UNIUNII EUROPENE
REGULAMENTUL (CE) NR. 296/2003 AL COMISIEI
din 17 februarie 2003
de modificare a Regulamentului (CEE) nr. 959/93 al Consiliului privind informațiile statistice care trebuie furnizate de către statele membre cu privire la produsele vegetale, altele decât cerealele
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 959/93 al Consiliului din 5 aprilie 1993 privind informațiile statistice care trebuie furnizate de către statele membre cu privire la produsele vegetale, altele decât cerealele (1), astfel cum a fost modificat ultima dată prin Regulamentul (CE) nr. 2197/95 al Comisiei (2), în special articolul 10,
întrucât:
(1)
A menține suma a două suprafețe alocate celor două utilizări ale bumbacului duce fie la o lipsă de date sau la date estimate, fie la o dublă înscriere în evidența contabilă. De aceea este necesar să se rețină o singură suprafață.
(2)
Natura și suprafața culturilor de plante industriale trebuie cunoscute mai bine.
(3)
Clarificarea statisticilor privind furajele și actualizarea nomenclaturii s-au dovedit indispensabile pentru obținerea de statistici de calitate.
(4)
Măsurile prevăzute de prezentul regulament sunt conforme cu avizul Comitetului permanent pentru statistică agricolă, înființat prin Decizia 72/279/CEE a Consiliului (3),
ADOPTĂ PREZENTUL REGULAMENT:
Articolul 1
Anexele II, III, IV, V și VIII la Regulamentul (CEE) nr. 959/93 se înlocuiesc cu anexele I, II, III, IV și V la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 februarie 2003.

Labels: 15
19
6